Berlingske Tidende, 1816-05-13
- Americanske Tidender meddele af det Javaer Regieringsbladen lang Beretning over et Jordskjælv, som har fundet Sted paa DeSumbawa. Man skal have mærket det i Batavia, som ligger 7 til 800 Mile derfra. Capitainen og Passagererne paa to ankomne Skibe have berettet, at de den 4de April i Søen hørte en Torden, som de i Begyndelsen antage for Kanonskud; henimod Kl. 11 var det bleven mørkt, og saaledes var det vedbleven den hele Dag. Have var i Bevægelse, og Svovllugten, der omgav dem, Lynene, der giennemfore Luften, og Udbrudet selv vare over al Beskrivelse skrækkelige Næste Morgen Klokken 9 blev Himmelen klar, og de landede paa en nærliggende Øe; men den frembød et rædsomt Syn; alle Træer var visnede og Bladene faldne af, Fisk svømmede døde paa Vandet, at Vegetation var tilintetgjort. - Jaftes Klokken 9 fuldbyrdedes Prindsesse Charlottes Formæling, med Prindsen af Sachsen-Coburg i Carltonhouse, i Overværelse af Dronningen, Prindsregenten, Prindserne og Prindsesserne af den Kongelige Familie, alle Gesandterne og deres Gemalinder, Kongens Ministre og Statssecretairer og de høie Statsembedsmænd. Uagtet denne Ceremonie ikke skulde være offentlig, havde dog en stor Mængde Mennesker fra Morgenen af indfundet sig i Nærheden af Carltonhous- og i St. Jamespark, og den hele Dag vare Palmall og de andre nærliggende Gader saa pakfulde, at der behøvedes Hielp baade fra Politiet og det Militaire for at skaffe Vognene Plads. Prindsregenten havde stort Middagstaffel i Carltonhouse. Henved Klokken 4 begarPrindsesse Charlotte sig til Dronningens Pallads, og spiste der med Prindsesserne Augusta, Marie og Elisabeth. Efter Middagstaffelet klædte hun sig ogsaa der paa. Prindsen af Coburg spiste henimod Klokken 5 1/2 i Clarencehouse med nogle af ham indbudne Personer, Om Morgenen var han med de sædvanlige Høitideligheder bleven forestillet Hertuginden af York. Adskillige Gange kom Prindsen frem paa Balconen for at tilfredsstille den ved Clarencehouse forsamlede Mængdes Nysgierrighed, og hilstes med de meest levende bifaldsyttringer, hvorfor han flere Gange takkede paa det forbindtligste. De han henimod Klokken 8 1/2 forlod Clarencehouse, for at begive sig til Carltonhouse, vilde Folket spænde Hestene fra hans Vogn for at trække den; men man bragte det fra sit forehavende. Paa den hele Vei fiiPrindsen talrige Beviser paa den almindelige Glæde. Dronningen kiørte Klokken 8 med Prindsesse Charlotte og Prindsesserne Auguste og Elisabeth til Carltonhouse. Prindsesserne Marie og Sophie af Gloucester fulgte i en anden Vogn. Hs. Majestæt tog Veien til Prindsregentens Pallads gjennem Haveporten. Alleerne i Parken, som føre derhen, vare opfyldte med en tallos Mængde Mennesker hvis Ønske og Frydeskrig ikke ophørte førend den unge Prindsesse var ankommen til det Indre af Palladset. Dronningen, den Kongelige Familie og Prindsen af Coburg bleve først førte til Prindsregentens Cabinet, tilligemed Hertugen og Hertuginden af Orleans. Den store Sal, carmesinrødt betrukken, var valgt til Ceremonien. Der var i samme opreist et Alter, behængt med Carmesinfløiel, og St. James capellets Brudeskamler, Bøger &c. vare bragte derhen. Da Conseilets Lorder, Ministerne, Kronembedsmændene og andre Personer, som kunde bivaane Ceremonien, vare opstillede efter Etiqvetten, hentede Lord=Kammerherren Prindsen af Coburg, og førte ham til Alteret: Dernæst hentede han Prindsesse Charlotte, som rakte sin Onkel, Hertugen af Clarence, Haanden, og modtoges af Prindsregenten, Derpaa begyndte Ceremonien, og Ærkebispen af Canterbury fuldbyrdede den med al Værdighed. Prindsregenten lagde sin Datters Haand, i Prinds Leopolds. Dronningen sad i en Stoel paa høire Side af Alteret. Efter Ceremonien trak det lykkelige unge Par sig tilbage, og afreiste kort efter til Datlands, Hertugen af Yorks Landslot, Saasnart Vielsen var forbi, gaves der Salver fra Artilleriet paa Tower og i St. Jamespark, og Lord=Majoren sammenkaldte, saasnart han var bleven underrettet derom, strax en Forsamling af Menigheds raadet, for at vorere en Lykønskningsadresse til Prindsregenten. Prindsesse Charlottes Brudeklædning overtraf, ifølge vore Tidender, Alt hvad man kan tænke sig af Rigt, Pragtfuldt og Skiønt Paa Hovedet havde hun en Rosenbouquet af Diamanter. Prindsen af Coburg var i engelsk Generalsuniform med to Diamantstiernes 1. og mange Ordener. Dronningen har foræret ham en prægtig med Diamanter besat Kaarde, og et med kostbare Gemmer prydet Gehæng, Hertugen af York har Feltmarschals- og Hertugen af Clarence Admiralsuniform.